**“Ўзархив” агентлигининг Ўзбекистон Республикасида архив ишини ривожлантиришнинг 2022 йил I ярим йиллигига мўлжалланган
асосий кўрсаткичлари ҳисоботи бўйича
МАЪЛУМОТИ**

Ўзбекистон Республикасида архив ишини ривожлантиришнинг
2022 йил I ярим йиллигига мўлжалланган режаси **21 та** **кўрсаткичлар** бўйича бажарилиб, шундан **19 та кўрсаткич** бўйича ошириб бажарилди.

Хусусан, қоғоз асосидаги ҳужжатларнинг жисмоний сақловини таъминлаш бўйича **таъмирлаш** **135 532 варақ** (2021 йил I ярим йиллигида 124 351 варақ, ўсиш суръати **109%**), **муқовалаш ва тикиш** **44 771 с.б.**
(2022 йил I ярим йиллигида 44 113 с.б., ўсиш суръати **101%**)ни ташкил этди.

Ўзбекистон Республикаси Миллий архив фондининг (ЎзР МАФ) **алоҳида қимматли ҳужжатларни** **аниқлаш** бўйича **13 708 с.б.** қоғозасосидаги (6 402 с.б., **214%**), **69 246 ҳужжат** (100 071 ҳужжат, **69%**), **78 с.б.** кино (53 с.б., **147%**), **1 020 ҳ.б.** сурат (1 016 ҳ.б., **100%**) ҳужжатларни аниқлаш ишлари амалга оширилди.

ЎзР МАФ ҳужжатларининг **электрон нусхасини яратиш** ишлари бўйича ҳисобот даврида давлат архивларида **80 792 с.б.** қоғоз асосидаги (84 324 с.б., **96%**), **7 971 836 кадр** (7 224 829 кадр, **110%**), **164 с.б.** кино
(162 ҳ.б., **101%**), **12 168 ҳ.б.** сурат (12 288 ҳ.б., **99%**), **180 с.б.** овозли
(158 ҳ.б., **114%**) ҳужжатларнинг **электрон нусхалари** яратилди.

**Рўйхатларнинг** электрон нусхаларини яратиш бўйича давлат архивлари томонидан бошқарув **8 415 рўйхат** (12 705 рўйхат, **66%**), шахсий келиб чиқиш **33 рўйхат** (13 рўйхат, **254%**), шахсий таркиб **710 рўйхат**
(546 рўйхат, **130%**), сақлаш муддати вақтинча бўлган **34 рўйхат** (43 рўйхат, **79%**), сурат **5 рўйхат** (2 рўйхат, **250%**) ҳужжатларининг **электрон нусхалари** яратилди.

МАФ ҳужжатларини Давлат ҳисобини юритиш бўйича **Илмий маълумотлар аппаратини** ташкил этиш ҳамда ривожлантиришда **қабул қилинган** **фондлар ва ҳужжатлар ҳисоби** юзасидан **давлат архивларига** бошқарув **549 та** фонд (682 та фонд, **80%**), **100 658 с.б.** (104 470 с.б., **96%**), шахсий келиб чиқиш **18 та** фонд (21 та фонд, **86%**), **193 с.б.** (201 с.б., **96%**), шахсий таркиб **352 та** фонд (440 та фонд, **80%**), **22 260 с.б.** (23 683 с.б., **94%**), илмий-техник **2 та** фонд (2 та фонд, **100%**), **632 с.б.** (180 с.б., **351%**)**,** сақлаш муддати вақтинча бўлган **48 559 с.б.** (25 564 с.б., **190%**), кино **57 с.б.**(138 ҳ.б., **41%**), сурат **2 468 ҳ.б.** (2 828 ҳ.б., **87%**), овозли **250 с.б.** (252 ҳ.б., **99%**) **ҳужжатлар қабул қилинди.**

Шунингдек, **шахсий таркиб давлат архивларига** бошқарув **205 та** ташкилот (192 та ташкилот, **107%**), **3 202 с.б.** (2 192 с.б., **146%**), шахсий таркиб **1 305 та** ташкилот (1 984 та ташкилот, **66%**), **34 311 с.б.** (30 714 с.б., **112%**), сақлаш муддати вақтинча бўлган **367 та** ташкилот (464 таташкилот, **79%**), **9 773 с.б.** (6 199 с.б., **158%**) **ҳужжатлар қабул қилинди.**

**Давлат архивлари** томонидан бошқарув **510 537 с.б.** (305 990 с.б., **167%**), шахсий таркиб **4 904 с.б.** (5 127 с.б., **96%**), шахсий келиб чиқиш **2 280 с.б.** (849 с.б., **269%**), илмий-техник ҳужжатлар **615 с.б.** (4 650 с.б., **13%**), сурат 697 ҳ.б. (631 с.б., **110%**), шунингдек, **шахсий таркиб ҳужжатлари давлат архивлари** томонидан шахсий таркиб **183 798 с.б.** (156 588 с.б., **117%**) **ҳужжатларининг мавжудлиги ва ҳолати бўйича текшириш** ўтказилди.

Ташкилот ва корхоналарнинг ҳужжатларини **шартнома асосида тартибга келтиришда** давлат архивлари томонидан **99 823 с.б.** бошқарув (106 190 с.б., **94%**), **117 с.б.** илмий-техник (2 700 с.б., **4%**), **25 254 с.б.** шахсий таркиб (39 143 с.б., **65%**), **68 947 с.б.** сақлаш муддати вақтинча бўлган (25 101 с.б., **275%**) ҳужжатлар, шунингдек, шахсий таркиб ҳужжатлари давлат архивлари томонидан **4 765 с.б.** бошқарув (3 113 с.б., **153%**), **49 846 с.б.** шахсий таркиб (22 506 с.б., **221%**), **53 022 с.б.** сақлаш муддати вақтинча бўлган (34 194 с.б., **155%**) ҳужжатлар тартибга келтирилди.

Давлат архивларида сақланаётган **ҳужжатларнинг қимматлилигини аниқлаш экспертизасини ўтказиш** бўйича **54 116 с.б.** бошқарув (64 393 с.б., **84%**), **745 с.б.** шахсий таркиб (554 с.б., **134%**) ҳужжатлар экспертизаси ўтказилди.

“Ўзархив” агентлигида (МЭТК), архив иши ҳудудий бошқармаларида (ЭТК), Ўзбекистон миллий архивларида (ЭТУК)да ташкилотлар ҳужжатлари **рўйхатларини тасдиқлаш (келишиш)** бўйича жами **2 793 рўйхат** (8 366 рўйхат, **33%**)ни ташкил этиб, шундан **750 рўйхат** бошқарув (5 599 рўйхат, **13%**), **22 рўйхат** шахсий келиб чиқиш (19 рўйхат, **116%**), **938 рўйхат** шахсий таркиб (941 рўйхат, **100%**), **16 рўйхат** илмий-техник (1 583 рўйхат, **1%**), **25 рўйхат** алоҳида қимматли ва ноёб ҳужжатлар йиғмажилдлари,  **116 рўйхат** сақлаш муддати вақтинча бўлган (47 рўйхат, **247%**),
**368 далолатнома** ҳужжатларни йўқ қилишга ажратиш тўғрисида (167 далолатнома, **220%**), **2 рўйхат** кино, **552 рўйхат** сурат (10 рўйхат, **5520%**),
**4 рўйхат** овозли ҳужжатлар тасдиқланди (келишилди).

Шунингдек, **соҳага оид ички норматив ҳужжатларни ЭТКда келишиш** (тасдиқлаш) бўйича жами **1 042 ҳужжат** (696 ҳужжат, **150%**)ни ташкил этиб, шундан **470 ҳужжат** (298 ҳужжат, **158%**)йиғмажилдлар номенклатураси, **112 ҳужжат** (104 ҳужжат, **108%**) иш юритиш йўриқномаси, **246 ҳужжат** (153 ҳужжат, **161%**)МЭК ва ЭК низомлари, **214 ҳужжат** (141 ҳужжат, **152%**) идоравий архив низоми каби ҳужжатлар келишилди (тасдиқланди).

“Ўзархив” агентлиги ва ҳудудий бошқармалар томонидан ташкилотлар ҳамда корхоналарда архив иши ва иш юритиш ҳолати устидан **давлат назоратини амалга ошириш** бўйича 2022 йил I ярим йиллиги давомида
**137 та** ташкилот ва корхоналарда назорат текширувлари ўтказилиб, қўлланилган чора сифатида ташкилот ва корхоналарга **111 та** тақдимномалар киритилган. Шунингдек ҳуқуқни муҳофаза қилувчи органларга **1 та** материал юборилган.

Давлат архивлари томонидан ташкилотлар ҳамда корхоналарда архив иши ва иш юритиш бўйича **услубий ҳамда амалий ёрдам кўрсатиш** (ўрганиш ўтказиш) бўйича жорий йил I ярим йиллиги давомида ташкилот ва корхоналарда **458 та** ялпи ўрганиш (402, **114%**), **201 та** мавзули ўрганиш (244, **82%**) ишлари олиб борилди.

Давлат архив ўқувхоналарида **тадқиқотчилар ишини ташкил этиш** бўйича **3 212 нафар** Ўзбекистон фуқаролари (3 187 нафар, **101%**), **16 нафар** Чет эл фуқаролари (3 нафар, **533%**) тадқиқотчилик ишларини олиб бордилар, шунингдек **41 907 с.б.** (41 907 с.б., **130%)** ҳужжатлар тадқиқотчиларга **фойдаланиш учун тақдим этилди.**

Архивлар томонидан ташкилот ва корхоналар учун **соҳага оид ички норматив ҳужжатларни ишлаб чиқиш** бўйича жами **658 та** (319 та, **206%**) идоравий ҳужжатлар, яъни шундан **243 та** (139 та, **175%**)йиғмажилдлар номенклатураси, **100 та** (57 та, **175%**) иш юритиш йўриқномаси, **166 та** (53 та, **313%**)МЭК ва ЭК низомлари, **149 та** (70 та, **213%**) идоравий архив низомлари ишлаб чиқилди.

Агентлик томонидан кўрсатилган хизматларнинг умумий ҳажми
**17 млрд. 595 млн.** **583 минг** **сўм** (2021 йил I ярим йиллигида 13 млрд. 258 млн. 948 минг сўм, ўсиш суръати **133%**)ни, яъни шундан республика **давлат архивларида** **11 млрд. 884 млн.** **563 минг** **сўм** (8 млрд. 990 млн. 438 минг сўм, **132%**), жумладан: мавзули сўровлардан 3 720 млн. сўм (2 345 млн. сўм, 159%), ҳужжатларни тартибга келтиришдан 5 850 млн. сўм (4 885 млн. сўм, ўсиш суръати 120%), архив соҳасига оид ички норматив ҳужжатларни тайёрлашдан 137 млн. сўм (103 млн. сўм, 132%), ҳужжатларни депозитар сақлашдан 1 313 млн. сўм (590 млн. сўм, 222%), яроқсиз ҳолатга келган ёки йўқотилган меҳнат дафтарчасидаги ёзувларни тасдиқлашдан
68 млн. сўм (16 млн. сўм, 424%), бошқа пуллик хизматлардан 797 млн. сўм (1 051 млн. сўм, 76%), шунингдек **шахсий таркиб ҳужжатлари давлат архивларида** эса **5 млрд. 711 млн.** **020 минг сўм**ни (4 млрд. 268 млн. 510 минг сўм, **134%**), жумладан: мавзули сўровлардан 221 млн. сўм (183 млн. сўм, 121%), ҳужжатларни тартибга келтиришдан 1 млрд. 892 млн. сўм
(1 млрд. 648 млн. сўм, 115%), архив соҳасига оид ички норматив ҳужжатларни тайёрлашдан 32 млн. сўм (7 млн. сўм, 435%), ҳужжатларни депозитар сақлашдан 2 млрд. 491 млн. сўм (1 млрд. 621 млн. сўм, 154%), яроқсиз ҳолатга келган ёки йўқотилган меҳнат дафтарчасидаги ёзувларни тасдиқлашдан 220 млн. сўм, бошқа пуллик хизматлардан 855 млн. сўм (810 млн. сўм, 106%) ташкил этди.

2022 йил I ярим йиллигида Агентлик ҳузуридаги **Архив иши ва иш юритиш бўйича малака ошириш илмий-методик марказида** жами **506 нафар** (Режа бўйича 500 нафар, ўсиш суръати **101%**) тингловчи малака ошириб, ундан ***120 нафар*** тингловчи Агентлик тизимидаги ходимлар, ***386 нафар*** тингловчи республика идора ва ташкилотлардаги масъул ходимлар ўқитилди.

Марказнинг **пуллик хизматдан тушган даромади 82 млн. 700 минг сўм**ни ташкил этди.

**Малака оширган раҳбар ва ходимлар** бўйича жами **506 нафар**,шундан раҳбар ходимлар **19 нафар,** ходимлар **487 нафар**;

**Ўқув курси шакли** бўйича жами **506 нафар**,шундан Марказда (офлайн) **185 нафар**, масофавий (онлайн) **321 нафар**;

**Ўқув курси мавзуси** бўйича жами **506 нафар**, шундан Архив иши бўйича **99 нафар**, Иш юритиш ва ижро назорати бўйича **164 нафар**, Бошқа курслар бўйича **123 нафар** тингловчилар ўз малакаларини оширдилар. Шу билан бирга, Агентлик чора-тадбирларига асосан бепул малака оширганлар **120 нафар**ни ташкил этди.

“Ўзархив” агентлиги раҳбарияти томонидан 2022 йил I ярим йиллиги давомида Қорақалпоғистон Республикаси, вилоятлардаги шаҳар ҳамда туманларда жисмоний ва юридик шахсларни сайёр қабули жадвалига асосан **12 та** сайёр ва шахсий қабуллар ўтказилиб, уларда **81 нафар** фуқаролар мурожаатлари кўриб чиқилди.

Агентликка жорий йилнинг 6 ойлиги давомида жисмоний ва юридик шахслардан жами **490 та** (2021 йил I ярим йиллигида519 та, **94%**) жумладан, Ўзбекистон Республикаси Президенти виртуал қабулхонаси орқали **287 та**, Сайёр ва шахсий қабуллардан **81 та**, Агентликка тўғридан тўғри ёзма **107 та**, Масъул ходимлар қабули **9 та**, идоравий алоқа марказидан (ишонч телефони) **4 та**, Ўзбекистон касаба уюшмалари Федерациясининг “Хотин-қизлар муаммолари бўйича 1211 ишонч телефони” (Call-center)дан **2 та** мурожаатлар келиб тушди.

Республика давлат архивларига жами жисмоний ва юридик шахслардан **1 694 та** (2021 йил I ярим йиллигида 3 879 та, **44%**) мурожаатлар келиб тушди ҳамда ўрнатилган тартибда кўриб чиқилди, шундан **830 та** мурожаат қаноатлантирилди, **696 та**сига тушунтириш берилди, **146 та**си тегишлилиги бўйича бошқа ташкилотга юборилди ва ҳозирда **22 та** мурожаат ижроси бажарилиш жараёнида.

2022 йилнинг I ярим йиллиги давомида Республика архивларига
**39 864 та мавзули** (2021 йил I ярим йиллигида 72 438 та, **55%**), **219 554 та ижтимоий-ҳуқуқий** мазмундаги (2021 йил I ярим йиллигида 515 986 та, **43%**) сўровлар (шундан давлат архивларига 105 616 та, шахсий таркиб ҳужжатлари давлат архивларига 113 938 та) келиб тушган. Давлат хизматлари марказлари (ДХМ) ва Ягона интерактив давлат хизматлари портали (ЯИДХП) орқали **140 422 та**, Почта ва электрон почта орқали **30 618 та** ижтимоий-ҳуқуқий мазмундаги сўровлар келиб тушган бўлса, **48 514 нафар** фуқаро бевосита архивга мурожаат этган. Архив ҳужжатлари асосида **168 234 та** сўровлар ижроси бажарилиб, улардан **156 959 таси** ижобий, **11 275 таси** бўйича эса тегишли кўрсатма ва тушунтиришлар берилган. Ташкилот ҳужжатлари архив сақловига келиб тушмаган ва таалуқлиги бўйича тегишли ташкилотларга юборилган сўровлар сони **40 231 та**ни ташкил этади.

Жорий йил I ярим йиллик давомида ДХМ ва ЯИДХП орқали жами
**79 322 та** хизматлар кўрсатилган, жумладан, иш ҳақи ва иш стажини тасдиқлаш ҳақида архив маълумотномасини бериш – **39 771 та**, олий ва ўрта махсус таълим муассасасида ўқиганликни тасдиқлаш ҳақидаги архив маълумотномасини бериш – **9 762 та**, яроқсиз ҳолатга келган ёки йўқотилган меҳнат дафтарчасидаги ёзувларни тасдиқлаш – **10 469 та**, мавзули сўровларни ижро этиш – **18 976 та**, мавзули сўровларни ижро этиш тезлаштирилгани – **222 та**, давлат архивлари ўқув залларида архив ҳужжатларидан фойдаланишга рухсатнома бериш бўйича – **122 та** сўровлар келиб тушган.

Агентлик тизимидаги архив муассасаларида бугунга қадар, жисмоний ва юридик шахсларнинг мурожаатларини кўриб чиқишда камчилик ҳамда ҳуқуқбузарликка йўл қўйганликлари учун **2 нафар** раҳбар ва масъул ходимларга жиддий огоҳлантириш берилиб, **18 нафар** раҳбар ва масъул ходимлар интизомий жавобгарликка тортилган.

“Ўзархив” агентлигининг 2022 йилга мўлжалланган Асосий иш режасида Агентлик тизимида **маънавий-маърифий ишлар самарадорлигини ошириш** ҳамда **давлат тили қонунчилиги ижросини таъминлаш**га қаратилган устувор вазифалар белгиланди.

“Ўзархив” агентлигида давлат тилини ривожлантириш юзасидан
**23 банддан** иборат **йиллик режа**, мазкур йиллик режа ижросини таъминлаш бўйича **4 та чора-тадбирлар** ҳамда **3 та назорат режаси** ишлаб чиқилди.

Жорий йил I ярим йиллигида жами Агентлик томонидан маънавий-маърифий йўналишда **7 та** конференция, **14 та** семинар, **9 та** давра суҳбатлари ташкил этилди.

2022 йил **январь ойи**да **“Инсон қадрини улуғлаш ва фаол маҳалла йили”** давлат дастури мазмун-моҳиятидан келиб чиқадиган **“Улуғлар улуғлайди ватанни”** мавзусида ҳар бир ҳудудий бошқармаларда олимлар, шоир ва ёзувчилар билан учрашувлар, давра суҳбатлари, конференциялар ташкил этилди.

2022 йил **февраль ойи**да маънавий маърифий ишлар самарадорлигини оширишга қаратилган **7 та тадбир** ўтказилди. Жумладан, **“Инсонларнинг яхшиси инсонларга яхшилик улашганидир”** шиори остида **Алишер Навоий** ҳамда **Заҳириддин Муҳаммад Бобур** таваллудлари муносабати билан Агентлик тизимидаги Ўзбекистон миллий архивларида (3 та) ҳамда ҳудудий (14 та) вилоят давлат архивларида асосий тадбирлар ташкил этилди.

Давлат тилининг замонавий ахборот технологиялари ва коммуникацияларидаги ўрнини кучайтириш, замонавий дастурий ишланмаларни яратишдаги мавқеини оширишга оид **веб-сайтлар**, ижтимоий тармоқлардаги **расмий каналларнинг** иш юритиш тартиби қатъий **давлат тилида** бўлиши таъминланди. Унга кўра мақола ва саҳифалар аввал **давлат тилида**, **лотин графикасида**, зарурат туғилганда бошқа тилларга таржима қилиниши белгиланди.

Ҳудудий вилоят давлат архивларида давлат тилида иш юритишда **ўзбек тилининг пунктуация ва орфографиясига эътиборни кучайтириш** борасида **25 февралда** онлайн ўқишлар ташкил этилди.

Февраль ойида тизим ташкилотларининг давлат тили қонунчилигига риоя қилинишининг **мониторинги** олиб борилди, жумладан Агентлик томонидан белгиланган саволнома ҳудудий бошқармаларга тавсия сифатида юборилиб, давлат архивлари, яъни қуйи тизимдаги ташкилотларнинг иш юритиш ҳолати назоратга олинди.

Жорий йил **9 февраль куни** Агентликнинг катта мажлислар залида икки буюк сиймога бағишланган **“Маънавият соати”** ташкил этилди. Унда Ўзбекистон миллий архивларининг **30 нафар** ва ҳудудлардан **100 нафардан ортиқ ходимлар** онлайн иштирок этишди.

Жорий йилнинг 28 февраль кунида “Ўзархив” агентлигининг Ҳайъати йиғилишида Ўзбекистон Республикаси Президентининг 2021 йил
26 мартдаги ПҚ-5040-сон “Маънавий-маърифий ишлар тизимини тубдан такомиллаштириш чора-тадбирлари тўғрисида”ги қарори ижроси юзасидан Республика Маънавият ва маърифат маркази билан ҳамкорликда тасдиқланган “Ўзархив” агентлигида маънавий-маърифий ишларнинг янги тизимини яратиш бўйича 2021 йил учун “Йўл харитаси”да белгиланган вазифаларнинг ижроси танқидий муҳокама этилди ҳамда 2022 йилга Мамлакатимиз ижтимоий-сиёсий, иқтисодий, маънавий-маърифий ҳаётининг барча соҳаларида давлат тили ва бой маънавий меросимиз имкониятларидан тўлиқ ва тўғри фойдаланишга эришиш мақсадида Маънавият ва маърифат маркази ҳамкорлигида 2022 йил **“Йўл харитаси”** ишлаб чиқилди.

**2022 йил март ойи**да маънавий-маърифий ишлар самарадорлигини ошириш давлат тили қонунчилигини соҳага сингдириш, соҳа ходимларини давлат тили қонунчилиги бўйича малака ошириш борасида **8 та тадбир** ўтказилди. **8 март – халқаро хотин-қизлар куни** муносабати билан **“Балли қизлар”** анъанавий танловининг ҳудудий босқичлари февраль ойида ташкил этилган бўлса, март ойининг бошида Фарғона вилоятида танловнинг республика босқичи ўтказилди.

Ўзбекистон Бадиий академияси билан ҳамкорликда **4-14 март кунлари** **“Ўзбек аёли – ўтмиш, нафосат ва келажак рамзи”** мавзусида Тошкент фотосуратлар уйида архив ҳужжатларидан иборат фотокўргазма ташкил этилди. 10 кун давомида 1,5 мингдан ортиқ фуқаролар ушбу кўргазма билан танишдилар.

2022 йил - “Инсон қадрини улуғлаш ва фаол маҳалла йили” давлат дастури мазмун-моҳиятидан келиб чиқадиган **“Улуғлар улуғлайди ватанни”** мавзуида **март-апрель** ойларида Андижон, Наманган, Сурхондарё вилоят давлат архивларида, Тошкент шаҳар Марказий давлат архивида Ўзбекистон Республикаси Президентининг қарори билан тасдиқланган **“Ассалом Наврўз – янгиланиш, меҳр-оқибат ва қадр-қиммат айёми!”** номли бош ғоя асосида Агентлик тизимида Наврўз айёмлари кенг нишонланди. Ҳудудий ва Миллий архивларда **“Улуғлар улуғлайди Ватанни”** номли тадбирлар ташкил этилди.

Давлат тилини ривожлантиришга қаратилган **5 та** буйруқ, **14 та** чора-тадбирлар, **3 та** конференция, **3 та** семинар ҳамда ҳудудларда **63 та** тадбир ташкил этилди. Шунингдек, **9 та** мақолада архивчилар томонидан Қонуннинг мазмун-моҳияти Агентликнинг **archive.uz** сайтида ёритилди.

 Давлат тилига доир қонун ҳужжатларининг мазмун-моҳиятини тушунтириш, тарғиб қилиш борасида Агентликнинг **2022 йил 8 январдаги** Ҳайъат йиғилиши ўтказилиб, давлат тили қонунчилигига риоя этилиши мониторинги кенг муҳокама этилди. Ҳайъатнинг **2-сон баёни** қарори билан тегишли чоралар кўрилди. Мазкур баённома қарори билан давлат тилида иш юритиш асосларини ўқитиш ва малака ошириш режа-топшириқлар ишлаб чиқилди. Унга кўра **28 нафар** архивчилар 2022 йил биринчи ярим йиллигида давлат тили бўйича малака оширдилар.

Илмий асосланган янги сўз ва атамаларни истеъмолга киритиш, замонавий атамаларнинг ўзбек муқобилларини яратиш бўйича **74 та янги сўз ва атамаларнинг изоҳли луғати** тайёрланиб, китоб шаклига келтирилди. Алифбодаги **4 та** ҳарфнинг ўзгартирилиши муносабати билан молиявий харажатлари таҳминий миқдори аниқланиб, Вазирлар Маҳкамасига тақдим этилди. Унга кўра **4560 дона** ташқи ва ички ёзувлар, **3349 дона** ички ёзувлар, пештоқлар алмаштирилиши белгиланди.

Агентлик тизимида Давлат тили сиёсати Концепциясида белгиланганидек **“Тилга эътибор”**, **“Она тилида сўзлашамиз”**, **“Нотиқлик маҳорати”**, **“Тил – миллат кўзгуси”**, **“Китоб билим манбаи”**, **“Билимли ёшлар – келажак бунёдкори”** каби туркум йўналишларда мақолалар, танлов ва тадбирлар ташкил этилди.

**9 май – Хотира ва қадрлаш куни** муносабати билан **“Ўзбек халқининг иккинчи жаҳон урушида кўрсатган буюк жасорати”** мавзусида маънавий-маърифий тадбирлар Агентлик тизимидаги барча ташкилотларда ўтказилди. Ўзбекистон **Ғалаба боғида** ўн кун давомида уруш йилларига бағишланган фотокўргазмалар ташкил этилди. Шунингдек, май ойида Яхудийлар миллий маданий маркази билан ҳамкорликда Ўзбекистон тарихи давлат музейида **“Ўзбекистондаги яхудийлар тарихи”**га бағишланган фотокўргазма ҳафталиги ташкил этилди.

Ҳудудларда **“Мустақиллик архивлари: ўчмас тарих, миллий ғурур, янги имкониятлар”** остида **9 июнь – Халқаро архивлар кунини** кенг нишонлаш, маънавий-маърифий тадбирлар ташкил этилди.

**“Янги Ўзбекистон архивлари”** танлови Агентлик тизимидаги ўз билими, салоҳияти, ташаббускорлиги, инновацион ғоялари билан соҳа тараққиётига ҳисса қўшаётган иқтидорли ёшлар Республика форуми июнь ойида **Навоий вилоятида** ўтказилди.

**9 июнь** - Халқаро архивлар куни ва **15 июнь** - “Архив иши тўғрисида”ги Қонун қабул қилинганлиги муносабати билан “Ўзархив” агентлиги тизимидаги Республика архивлари ёшлари ўртасида **“Ёш архивчилар форуми-2022”** тадбирлари ташкил этилди. Унда **130 нафар** ёш архивчилар ўртасида **2 та** танлов, **3 та** семинар, **2 та** учрашувлар, **4 та** маданий мерос объектларига саёҳатлар ташкил этилди.

“Ўзархив” агентлигининг 2022 йил 23 февралдаги “Ўзархив” агентлиги тизимидаги ташкилотлар ходимлари ўртасида спорт мусобақаларини ташкил
қилиш чора-тадбирлари тўғрисида”ги 44-сон буйруғига мувофиқ **“Агентлик спорт ўйинлари”** спорт мусобақаларининг ҳудудий босқичларида спортнинг **5 та** тури бўйича **320 нафар** ходимлар иштирок этишди.

Май ойида **“Агентлик шоҳсупаси”** шахмат мусобақаларининг ҳудудий босқичлари ташкил этилди. Унда ҳар бир вилоят, шаҳар туман давлат архивларидаги жами **120 нафар** ходимлари шахмат бўйича куч синашди.

Шунингдек, **“Агентлик директори кубоги” мини-футбол чемпионати ташкил этилди.**  Чемпионат бирнечта босқичлардан иборат бўлиб, саралаш босқичи апрель-май ойларида ҳудудларда бўлиб ўтди. **6 та жамоа** чорак финал ўйинларига йўлланма олди. Ҳудудларда спортнинг бадминтон турини ривожлантириш ва архивда фаолият юритаётган хотин-қизларни жалб қилиш мақсадида **5 та** ҳудудда бадминтон спорт тури буйича давлат архивлари ходимлари ўртасида мусобақалар ташкил этилди.

Архивчи ходимлар давлат бошқаруви идоралари томонидан республика бўйича ташкил этилган турли спорт мусобақаларида ҳам фаол иштирок этди. Жумладан, йил бошида Кураш федерацияси томонидан ташкил этилган ўзбек кураши мусобақаларида Сурхондарё, Тошкент вилояти давлат архивларининг **4 та** ходимлари қатнашди. Шанхай ҳамкорлик ташкилотининг Халқ дипломатияси маркази томонидан Ўзбекистон футбол федерацияси билан ташкил этилган футбол мусобақаларида Агентлик жамоаси иштирок этди.

Стол тенниси буйича Ўзбекистон миллий архивлари ходимларининг беллашувлари мусобақалари ташкил этилди. Тизимда жисмоний тарбия ва спортни ривожлантиришга қаратилган **5 та** чора-тадбирлар, **9 та** буйруқ ва фармойишлар ишлаб чиқилди. Йилнинг биринчи чорагида Агентлик ва Ўзбекистон миллий архивлари ходимлари спорт нормативларини топширди. Шунингдек, Навоий вилоятида ўтказилган **“Ёш архивчилар форуми-2022”** тадбирлари доирасида **120 нафар** архивчи-ходимлар спортнинг **4 та** тури бўйича **7 та** йўналишда **“Агентлик спорт ўйинлари”** мусобақаларининг республика босқичида иштирок этди, **21 нафар** ходим тақдирланди.

Архив иши соҳасида **халқаро ҳамкорлиги** юзасидан “Ўзбекистон Республикаси “Ўзархив” агентлиги ва Америка Қўшма Штатлари Холокост ёдгорлик музейи ўртасидаги ҳамкорлик тўғрисидаги Шартнома” асосида АҚШ Холокост музейи билан ҳамкорлик ишлари, жумладан, **2021 йил
14 январда икки томонлама имзоланган Техник битим доирасида ва Агентликнинг 2021 йил 9 февралдаги 39-сон буйруғига асосан** 2022 йил учун Иккинчи жаҳон уруши даврида Ўзбекистон Республикаси ҳудудига эвакуация қилинганлар тақдирига алоқадор маълумотларни ўз ичига олган фойдаланиш учун очиқ архив ҳужжатларини (танланган архив материаллари) каталоглаштириш ва мавзули шарҳларни тузиш, Иккинчи жаҳон уруши даврида Ўзбекистон Республикаси ҳудудига эвакуация қилинган аҳоли тақдири билан боғлиқ давлат архивларида сақланаётган очиқ бўлган танланган архив материалларининг рақамли репродукциясини яратиш (кўпайтириладиган материаллар) каби ишлар амалга оширилмоқда.

2022 йил 24 февралда **Ўзбекистон Республикаси “Ўзархив” агентлиги** ҳамда **“Ахборот технологиялари ва ахборот ресурсларини ривожлантириш маркази” давлат унитар корхонаси** ўртасида ўзаро ҳамкорлик **Меморандуми** имзоланди.

Исроил Давлатида 2022 йил 6 апрелда **“Ўзбекистон Республикаси “Ўзархив” агентлиги** ва **Яд Вашем, Холокост қурбонлари ва қаҳрамонларини хотирлаш бошқармаси** ўртасида архив иши соҳасида **ҳамкорлик тўғрисида меморандум” имзоланди**. Унда иштирокчилар архив ҳужжатларидан фойдаланган ҳолда очиқ архив ҳужжатлари тўғрисида касбий тажриба алмашиш бўйича иш олиб борилиши белгиланди.

2022 йил 21-22 июнь кунлари Озарбайжон Республикаси Президенти И.Алиевни Ўзбекистон Республикасига расмий ташрифи доирасида 20 июнь куни ўтказилган “Ўзбек-Озарбайжон бизнес-форуми”да **“Озарбайжон Республикаси Миллий архив бошқармаси ва Ўзбекистон Республикаси “Ўзархив” агентлиги ўртасида архив иши соҳасида ҳамкорлик тўғрисидаги Битим” имзоланди.** Унда томонлар ўз давлатларининг миллий қонунчилигига мувофиқ, тенглик ва ўзаро манфаатдорлик тамойилига таянган ҳолда архив иши соҳасидаги ҳамкорликни ўз ваколатлари доирасида ривожлантирилиши белгиланди.

“Ўзбекистон-Исроил” дўстлик жамияти ташкилотчилигида 2022 йил 20 январда онлайн форматда **“Стратегия развития нового Узбекистана на 2022-2026 годы: Новые грани международного сотрудничества в образования, науки и культуры для духовного процветания нового поколения”** мавзусидаги Халқаро илмий-амалий конференцияда иштирок этилди.

SmartManagement ITC компанияси ташкилотчилигида 2022 йил
31 мартда онлайн вебинар форматида **“Международный стандарт ISO 9001 инструмент развития государства и общества”** мавзусидаги Халқаро вебинарда иштирок этилди.

Ўзбекистонда Шанхай ҳамкорлик ташкилотининг халқ дипломатияси маркази ташкилотчилигида 2022 йил 12 апрелда Тошкентдаги Wyndham меҳмонхонасида **“Цивилизациялараро мулоқот - халқ дипломатияси ривожининг муҳим омили”** мавзусидаги халқаро илмий-амалий семинарда иштирок этилди.

Россия давлат ижтимоий-сиёсий тарих архиви ташкилотчилигида 2022 йил 14-15 апрель кунлари онлайн форматда **“КЛИО-2022: Новые Государства в ХХ веке. К 100-летию образования СССР”** мавзусидаги XII Халқаро конференцияда иштирок этилди.

Ўзбекистонда Шанхай ҳамкорлик ташкилотининг халқ дипломатияси маркази ташкилотчилигида 2022 йил 11 майда Тошкентдаги International меҳмонхонасида **“ШҲТ Халқ дипломатияси форуми”** халқаро форумда иштирок этилди.

А.Навоий номидаги Ўзбекистон миллий кутубхонаси ташкилотчилигида 2022 йил 25-27 май кунлари Андижон шаҳрида **“Central Asia-2022: Фан, таълим, маданият ва бизнесда интернет ва ахборот-кутубхона ресурслари”** XV Халқаро конференциясида иштирок этилди.

Халқаро архивлар кенгаши ташкилотчилигида жорий йил 6-10 июнь кунлари онлайн форматда вебинарлар сериясидан иборат **#ArchivesAreYou** шиори остида ўтказилган **#IAW2022** – тўртинчи халқаро архивлар ҳафталигида иштирок этилди.

Қозоғистон Республикаси Президенти Архиви ташкилотчилигида
**“V Ёш архивчилар ёзги мактаби”** малака ошириш дастури бу йил 15-17 июнь кунлари **“Рақамли трансформация шароитида миллий архив қонунчилиги”** мавзусида онлайн ва офлайн форматда иштирок этилди.

Ўзбекистон Республикаси Вазирлар Маҳкамасининг 2020 йил
10 ноябрдаги 706-сон қарори билан тасдиқланган низом талабларига асосан Давлат архивлари ўқув залларидан фойдаланиш фаолияти бўйича 2022 йил
1-ярим йиллиги мобайнида **Россия Федерацияси, Қозоғистон Республкаси, Қирғиз Республикаси, Польша Республикаси, Австрия, Исроил Давлати, АҚШ, Буюк Британия, Франция, Канада** каби хорижий мамлакатлар фуқароларидан (фойдаланувчилар) 20 дан ортиқ мурожаат келиб тушган бўлиб, шулардан **13 та хорижий фойдаланувчилар давлат архивлари ўқув залларига ташриф буюришиб**, у ердаги архив материалларидан ўрнатилган тартибда фойдаланишди.

2022-2023 йиллар учун **ЮНЕСКО Қатнашув дастури** доирасида молиялаштириладиган ҳамда лойиҳа бюджети ЮНЕСКО ташкилотининг устувор йўналишларига ҳамоҳанг равишда ҳар бири 26000 АҚШ доллари миқдоридан ошмаган ҳолда Ўзбекистон Республикаси “Ўзархив” агентлигининг жами **4 та лойиҳалари** бўйича таклифлари ЮНЕСКО ишлари бўйича Ўзбекистон Республикаси Миллий комиссиясига ўрнатилган тартибда тақдим этилди.

Корея Республикаси Ички ишлар ва хавфсизлик вазири ўринбосари Ко Гю Чанг бошчилигидаги делегациянинг Ўзбекистон Республикасига ташрифи Дастурига мувофиқ 15-16 февраль кунлари “Ўзархив” агентлиги директори У.Юсупов ҳамда жаноб Ко Гю Чанг бошчилигида Корея Республикаси Ички ишлар ва хавсизлик вазирлиги департамент директори Ём Хюн Сук хоним ва Корея Миллий архиви директори катта ўринбосари Ли Гем Ма хоним ўртасида учрашув ўтказилди. Мазкур учрашувда томонлар **Корея Миллий архиви билан архив иши соҳасида 2016 йил 17 августда имзоланган ҳамкорлик меморандуми** қоидалари асосида ўрнатилган дўстона муносабатлар, жумладан, шу кунга қадар ҳамкорликда амалга оширилиб келинаётган лойиҳалар ва қўшма тадбирлар ҳамда бўлғусида амалга оширилиши лозим деб топилган лойиҳалар тўғрисида ўзаро фикр алмашдилар.

Ўзбекистон Республикаси Президентининг 2022 йил 28 январдаги **“2022-2026 йилларга мўлжалланган Янги Ўзбекистоннинг тараққиёт стратегияси тўғрисида”ги** ПФ-60-сон Фармони ижросини таъминлаш юзасидан “Ўзархив” агентлигининг 2022 йил 1 февралдаги 28-сон буйруғи ва Ўзбекистон Республикаси Президенти раҳбарлигида 2022-2026 йилларга мўлжалланган Янги Ўзбекистоннинг Тараққиёт стратегиясини сифатли амалга ошириш бўйича устувор вазифалар тўғрисида 2022 йил 26 январь куни ўтказилган видеоселектор йиғилишининг 5-сон баёни ҳамда Ўзбекистон Республикаси Президенти Администрацияси раҳбарининг 2022 йил 1 февралдаги 02-РА 1-1363-сон топшириғи ижросини таъминлаш юзасидан 11 февралдаги 36-сон буйруғи ишлаб чиқилиб тасдиқланган, ҳозирда унинг ижроси таъминлаб борилмоқда.

Ўзбекистон Республикаси Президентининг 2021 йил 28 декабрдаги **“Ўзбекистон Республикаси ва Корея Республикаси ўртасидаги алоҳида стратегик шериклик муносабатларини янада чуқурлаштириш чора-тадбирлари тўғрисида”ги** ПҚ-67-хдфу сон қарори ижросини таъминлаш юзасидан “Ўзархив” агентлигининг 2022 йил 6 январдаги 3-хдфу-сон буйруғи қабул қилинган. Ўзбекистон Республикаси Бош вазири ўринбосарининг 2022 йил 7 мартдаги 27/13-07-03-сон топшириғига мувофиқ, жумладан, қарорнинг 2-иловаси (“Йўл харитаси”) 48-банди ижроси юзасидан тегишли ишлар амалга оширилмоқда.

**“Ўзбекистон Республикаси “Ўзархив” агентлиги ва Қирғиз Республикаси Адлия вазирлиги ўртасида ўзаро ҳамкорлик тўғрисидаги меморандум”** лойиҳаси хорижий томонга ўрнатилган тартибда тақдим этилиб, Қирғиз Республикасининг Архив хизмати эндиликда Рақамли ривожланиш вазирлиги ҳузурига ўтказилганлигини инобатга олиб, ўзбек томонидан келишилган (ўзбек ва рус тилларида) ҳужжат лойиҳасининг номи, муқаддимаси ҳамда имзоланадиган қисмига тегишли ўзгартириш киритилди.

**“Улуғ халқ қудрати жўш урган замон”** шиори остида **“Ўзбек аёли – ўтмиш, нафосат, келажак рамзи”** мавзусида 8 март – Халқаро хотин-қизлар кунига бағишланган Ўзбекистон миллий архивлари ҳамда давлат архивларида сақланаётган фотоархив ҳужжатларидан иборат фотокўргазмада иштирок этилди.

“Ўзбекистон Республикаси “Ўзархив” агентлиги ва Яҳудий халқи тарихи марказий архиви (Қуддус) ўртасида архив иши соҳасида 2021 йил 12 августда имзоланган ҳамкорлик тўғрисидаги Меморандум”да белгиланган вазифалар ижросини сифатли таъминлаш мақсадида жорий йил апрель ойида иштирокчилар томонидан **Ўзбекистон-Исроил тарихи ва маданиятига оид қўшма кўргазма** ташкиллаштириш ва уни ўтказиш бўйича келишилиб, мазкур кўргазма 2022 йил 26 март куни Ўзбекистон тарихи Давлат музейида ўтказилди ва 30 мартга қадар давом этди.

Тожикистон Республикаси Президентининг Ўзбекистон Республикасига ташрифи юзасидан Тожикистон Республикаси билан архив иши ва иш юритиш соҳасида ҳамкорлик муносабатларини ўрнатиш юзасидан **“Ўзбекистон Республикаси “Ўзархив” агентлиги ва Тожикистон Республикаси Ҳукумати ҳузуридаги Архив бош бошқармаси ўртасида архив иши ва иш юритиш соҳасида ўзаро ҳамкорлик тўғрисидаги меморандум”** лойиҳаси ўрнатилган тартибда ишлаб чиқилиб, ҳозирда ҳужжат лойиҳаси хориж томонидан кўриб чиқиш жараёнида.

Туркманистон Республикаси Президентининг Ўзбекистон Республикасига режалаштирилаётган ташрифи доирасида **Туркманистон Республикаси билан архив иши ва иш юритиш соҳасида ҳамкорлик муносабатларини ўрнатиш ва ривожлантириш** бўйича таклифлар ишлаб чиқилди.

Қозоғистон Республикаси Президенти Архиви ташкилотчилигида
**“V Ёш архивчилар ёзги мактаби”** малака ошириш дастурига мувофиқ **“Рақамли трансформация шароитида миллий архив қонунчилиги”** мавзусида 2022 йил 14-18 июнь кунлари Қозоғистон Республикаси Олма-Ота шаҳрида “Ўзархив” агентлиги ва тизим ходимлари иштирок этишди.

Ўзбекистон Республикасининг халқаро шартномавий-ҳуқуқий фаолиятини такомиллаштиришга доир 2022-2026 йилларга мўлжалланган иш режасининг 10-банди **“Озарбайжон, Беларусь, Польша, Ўмон, Ҳиндистон, Хитой, Япония ва бошқа давлатлар билан архив иши ва иш юритиш соҳасида ҳамкорлик тўғрисида икки томонлама халқаро шартномалар имзолаш масаласини ишлаб чиқиш”** бўйича тегишли ишлар олиб борилмоқда.

2022 йил 23 июнь куни Россия Фанлар академияси Умумий тарих институтининг ташкилотчилигида МДҲ Ижроия қўмитасининг МДҲ Ташқи ишлар вазирлари кенгашининг 2021 йил 14 октябрдаги қарори билан тасдиқланган **“МДҲ иштирокчи-давлатлари тарихчилари ва архивчилари халқаро ассоциацияси (комиссияси) тўғрисидаги Низом”**га мувофиқ, Ассоциация расмий аъзоси сифатида “Ўзархив” агентлигидан масъуллар Ассоциациянинг навбатдаги йиғилишида онлайн шаклда иштирок этдилар. Унда Ассоциациянинг халқаро илмий конференциясини ўтказиш, ёш тарихчи-олимларининг халқаро ёзги мактабини яратиш, Иккинчи жаҳон уруши мавзусига оид ҳамкорликда қўшма ўқув қўлланмани тайёрлаш юзасидан ўзаро фикрлар алмашилди.

2022 йилнинг I ярим йиллиги давомида **Агентликка келиб тушган ҳужжатлар** **1 734 та**ни, юборилган ҳужжатлар **822 та**ни ҳамда **123 та** асосий фаолиятга оид, **83 та** шахсий таркибга оид буйруқлар ва **21 та** фармойишларни ташкил этди. Агентлик томонидан бу даврда **92 та**, яъни шундан, Ўзбекистон Республикаси Қонунлари (**4 та**), Ўзбекистон Республикаси Президенти фармонлари (**16 та**), Ўзбекистон Республикаси Президенти қарорлари (**42 та**), Ўзбекистон Республикаси Вазирлар Маҳкамасининг қарор ва фармойишлари (**30 та**) ижроси юзасидан тегишли ҳужжатлар қабул қилинди.

**Архив иши бўйича ташкилий-**

**методик ишлар бўлими бошлиғи А.Файзуллаев**